CELEX: 52013DP0551
Language: sl
Date: 2013-10-30 00:00:00
Title: Sklep Evropskega parlamenta, da ne nasprotuje delegirani uredbi Komisije z dne 30. oktobra 2013 o pogojih za objavo izjave o lastnostih gradbenih proizvodov na spletnem mestu (C(2013)7086 – 2013/2928(DEA))

15.12.2016   
            
            
               SL
            
            
               Uradni list Evropske unije
            
            
               C 468/273
            
         P7_TA(2013)0551
   Sklep o nenasprotovanju delegirani uredbi: pogoji za objavo izjave o lastnostih gradbenih proizvodov na spletnem mestu
   Sklep Evropskega parlamenta, da ne nasprotuje delegirani uredbi Komisije z dne 30. oktobra 2013 o pogojih za objavo izjave o lastnostih gradbenih proizvodov na spletnem mestu (C(2013)7086 – 2013/2928(DEA))
   (2016/C 468/53)
   
      Evropski parlament,
   
               —
            
            
               ob upoštevanju delegirane uredbe Komisije (C(2013)7086),
            
         
               —
            
            
               ob upoštevanju pisma Komisije z dne 14. novembra 2013, v katerem poziva Parlament, naj izjavi, da ne bo nasprotoval delegirani uredbi,
            
         
               —
            
            
               ob upoštevanju člena 290 Pogodbe o delovanju Evropske unije,
            
         
               —
            
            
               ob upoštevanju Uredbe (EU) št. 305/2011 Evropskega parlamenta in Sveta z dne 9. marca 2011 o določitvi usklajenih pogojev za trženje gradbenih proizvodov in razveljavitvi Direktive Sveta 89/106/EGS (1) (CPR – uredba o skupnih določbah), zlasti člena 7(3) in člena 63(b) Uredbe,
            
         
               —
            
            
               ob upoštevanju člena 87a(6) Poslovnika,
            
         
               —
            
            
               ob upoštevanju, da ni bilo izraženo nobeno nasprotovanje v roku iz tretje in četrte alinee člena 87a(6) Poslovnika, ki se je iztekel 10. decembra 2013,
            
         
               A.
            
            
               ker je treba zagotoviti, da bo delegirana uredba o elektronskem naročanju začela veljati čim prej, saj se številne določbe temeljnega zakonodajnega akta, tudi tiste o izjavah o lastnostih, uporabljajo že od 1. julija 2013;
            
         
               B.
            
            
               ker bi možnost, da bi bile te izjave v skladu z željo zakonodajalca na voljo na spletu, omogočila proizvajalcem gradbenih proizvodov, da znižajo stroške in povečajo prilagodljivost gradbenega sektorja kot takega;
            
         
               C.
            
            
               ker bi morala Komisija delegirano uredbo pripraviti vnaprej, da bi preprečili neljube zamude pri dovoljevanju odstopanj od obvez za proizvajalce, saj morajo za vsak proizvod, ki je na voljo na trgu, posredovati kopije izjav o lastnostih v papirni ali elektronski obliki;
            
         
               D.
            
            
               ker je izrednega pomena, da lahko tako Parlament kot Svet uveljavljata svoje pravice kot sozakonodajalca na podlagi Pogodb, vključno glede odločitve o tem, katere elemente je treba delegirati Komisiji pri prihodnjih temeljnih zakonodajnih aktih, in da bo Parlament skupaj s strokovnjaki iz držav članic in drugimi zainteresiranimi stranmi lahko na pregleden način sodeloval pri posvetovanjih pred sprejetjem delegiranega akta;
            
         
            
               1.
            
            
               izjavlja, da ne bo nasprotoval delegirani uredbi;
            
         
            
               2.
            
            
               naroči svojemu predsedniku, naj ta sklep posreduje Svetu in Komisiji.
            
         
      (1)  UL L 88, 4.4.2011, str. 5.